Διαγωνισμός Τραγουδιού Eurovision 2015
Ο Διαγωνισμός Τραγουδιού της Eurovision 2015 ήταν ο 60ός ετήσιος Διαγωνισμός Τραγουδιού Eurovision. Πραγματοποιήθηκε στη Βιέννη της Αυστρίας, μετά τη νίκη της Κοντσίτα Βουρστ στο διαγωνισμό Τραγουδιού της Eurovision το 2014 στην Κοπεγχάγη της Δανίας. Ήταν η δεύτερη φορά που η Αυστρία φιλοξένησε το διαγωνισμό, με την τελευταία φορά να είναι το . Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και ο εθνικός διοργανωτικός ραδιοτηλεοπτικός φορέας Österreichischer Rundfunk (ORF), ο διαγωνισμός διεξήχθη στο Wiener Stadthalle και αποτελούνταν από δύο ημιτελικούς στις 19 και στις 21 Μαΐου και τον τελικό στις 23 Μαΐου 2015 όπως είχε ανακοινωθεί από τις 23 Ιουλίου 2014. Τα τρία ζωντανά σόου παρουσίασαν οι Μίριαμ Βάιχσελμπραουν, Άλις Τούμλερ και Αραμπέλλα Κισμπάουερ, ενώ η Κοντσίτα Βουρστ παρουσίασε από το πράσινο δωμάτιο.